Իրանագետ Արմեն Վարդանյանը եւս նշում է, որ սա իսկապես պատմական այց էր. «Գերմանիան ակտիվանում է այս տարածաշրջանում: Վերջին տարիներին նկատելի է դառնում, որ Գերմանիան նաեւ քաղաքական առումով է դառնում Եվրամիության շարժիչ ուժը: Պատահական չէ, որ թվային տեսքով աջակցության մասին միայն Վրաստանում խոսվեց: Իսկ ահա Հայաստանի դեպքում, կարծես թե, նոր ծրագրեր են մշակվել, եւ ինչպես վարչապետ Փաշինյանն ասաց՝ մի շարք հարցերում ընդհանուր մոտեցումներ կան Գերմանիայի հետ, եւ ապագայում ընդհանուր օրակարգով շարժվող հայ-գերմանական հարաբերություններ կունենանք»,- ասաց Արմեն Վարդանյանը: